लिन्डन बी. जोन्सन राष्ट्रपति भएका बेला राजा महेन्द्रले गरेको अमेरिका भ्रमण (सन् १९६७) निकै चर्चित रह्यो । यस्तै महारानी एलिजाबेथ (द्वितीय) को निमन्त्रणामा राजा महेन्द्रले गरेको ब्रिटेनको भ्रमणबाट नेपाली कूटनीति धेरै व्यापक भएको विश्वास गरिन्छ । भारत, चीन, अमेरिका, ब्रिटेनलगायत एसिया, अफ्रिका र युरोपका राष्ट्रको भमण गरे महेन्द्रले । स्वदेशका कुनाकुनामा पैदल यात्रा गरेर नेपालीका आँसु, हर्ष र पीडा नजिकैबाट नियाले । भूमिसुधार र विकेन्द्रीकरण मात्र होइन, पञ्चवर्षीय योजना उनैले सुरु गरे।
